Forslag til RÅDETS FORORDNING om ændring af forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 med henblik på at medtage Senegal i listen over lande, der nyder fordel af den særlige støtteordning for de mindst udviklede lande

(forelagt af Kommissionen)

BEGRUNDELSE

Rådets forordning (EF) nr. 2820/98 af 21. december 1998 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 [1], som ændret senest ved Rådets forordning (EF) nr. 416/2001 [2], fastsætter en gunstigere toldordning for de mindst udviklede lande, der er opført i bilag IV.

[1] EFT L 357 af 30.12.1998, s. 1.

[2] EFT L 60 af 1.3.2001, s. 43.

Efter at FN's Økonomiske og Sociale Råd i 2001 har foretaget den seneste af de gennemgange, der hvert tredje år foretages af listen over mindst udviklede lande, er Senegal blevet føjet til denne liste i kraft af en afgørelse truffet af FN's Generalforsamling den 12. april 2001.

Eftersom den særlige støtteordning for de mindst udviklede lande under arrangementet med generelle toldpræferencer bør gavne alle de lande, FN har klassificeret og anerkendt som mindst udviklede lande, bør nævnte støtteordning også omfatte Senegal.

Derfor er det hensigtsmæssigt, at forordning (EF) nr. 2820/98 ændres i overensstemmelse hermed og at ændringsforordningen straks træder i kraft.

2001/0285 (ACC)

Forslag til RÅDETS FORORDNING om ændring af forordning (EF) nr. 2820/98 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 med henblik på at medtage Senegal i listen over lande, der nyder fordel af den særlige støtteordning for de mindst udviklede lande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Artikel 6 i Rådets forordning (EF) nr. 2820/98 af 21. december 1998 om anvendelse af et flerårigt arrangement med generelle toldpræferencer for perioden 1. juli 1999 til 31. december 2001 [3], senest ændret ved Rådets forordning (EF) nr. 416/2001 [4], fastsætter en gunstigere toldordning for de mindst udviklede lande, der er opført i bilag IV.

[3] EFT L 357 af 30.12.1998, s. 1.

[4] EFT L 60 af 1.3.2001, s. 43.

(2) Efter at FN's Økonomiske og Sociale Råd i 2001 har foretaget den seneste af de gennemgange, der hvert tredje år foretages af listen over mindst udviklede lande, er Senegal blevet føjet til denne liste i kraft af en afgørelse truffet af FN's generalforsamling den 12. april 2001. Derfor er det hensigtsmæssigt, at forordning (EF) nr. 2820/98 ændres i overensstemmelse hermed, og at ændringsforordningen straks træder i kraft -

UDSTEDT FØLGENDE FORORDNING:

Artikel 1

I forordning (EF) nr. 2820/98 foretages følgende ændringer:

(a) I bilag III indføjes efter "SN Senegal" fodnotehenvisningen "(2)".

(b) I bilag IV indføjes "SN Senegal" efter "CV Kap Verde".

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...]

På Rådets vegne

Formand